Kurzuskód és név: 	S-TAKC01 Technika, életvitel, háztartás	
Kurzusfelelős neve és adatai: 	Kesztyűsné dr. Dobos Katalin főiskolai docens	
Kurzus oktatói:	Sándorné dr. Tóth Zsuzsanna főiskolai docens	
Szak megnevezése:	tanító - alapképzési szak	
Megfeleltetés tantárgyeleme:	S-TAKC022 Tantárgy-pedagógia II.	
Tantárgyelem oktatásáért felelős tanszék:	Technika Tanszék	
Kurzus adatai:	Heti óraszám	Értékelés	Kreditszám	Javasolt szemeszter	
	2	Gyakj.	2	6	

Általános cél: Olyan tanítók képzése, akik ismerik a technika, életvitel, háztartás tantárgy oktatásának szerkezeti felépítését, a NAT követelményeit, és képesek az előírásoknak megfelelően, felelősséggel oktatni az alsó tagozatos gyermekeket. Jártasak a technika tanítás sajátos oktatási módszereinek alkalmazásában és a manuális tevékenységek szakszerű elvégzésében is.

A kurzus felvételének feltételei: az S-TAKC021 kurzus teljesítése.

A kurzus teljesítésének feltételei:
A gyakorlatokon részvétel kötelező (2 igazolt hiányzás pótolható). 
A gyakorlati jegy megszerzésének feltételei:
•	Rendszeres füzetvezetés
•	Tanmenetrészlet készítése
•	Motiváció részletes írásbeli kidolgozása, előadása
•	Kérdések összeállítása adott témához
•	Tanári bemutató munkadarab készítése megadott szempontok alapján
•	Óratervezet készítése
Adott határidőre való teljesítés minden feladatnál!
Egy zárthelyi dolgozat 70%-os teljesítése (10. hét).
A kapott érdemjegyek és az órai munka együttes értékelése adja a gyakorlati jegyet.
A gyakorlatok pótlására és a javító zárthelyi írására előzetes egyeztetés alapján van lehetőség a szorgalmi időszakban, de legkésőbb az utolsó előtti hétig.

A kurzus részletes tematikája:
1.	Követelmények ismertetése, időpontok egyeztetése.
2.	A technikai nevelés dokumentumainak elemzése, Orel, Skultéty, Czöndör, Fogassy művei alapján.
3.	Régi és új tantervek témaköri és munkadarabokra vonatkozó átfedései.
4.	Tanmenetek összehasonlító elemzése, ismeret és tevékenység viszonylatában.
5.	Óratervezetek átnézése; óraelemzési szempontok, tanmenetek értékelése csoportverseny formájában.
6.	Hospitálási beszámolók; óratervezetek beadása.
7.	Technika 1-4-ig; papírmunkadarabok közös osztályozása.
8.	Munkadarabok bemutatása; motivációhoz témaválasztó.
9.	Motiválási feladatok összehasonlítása egyéni megvalósításban, időtartásban és hatásában.
10.	Kérdéstípusok; témakijelölés.
11.	Kérdések feltevése, készségfejlesztő csoportmunkában, tartalmi hangsúlyok; transzparens bemutatás.
12.	Csoportmunka az anyagvizsgálati témákban; üdítőitalok szín, illat, íz alapján történő osztályozása az életkori sajátosságok figyelembevételével.
13-14. Egyéni kutatási tevékenységek beszámolója, értékelése.

A kurzus ajánlott irodalma:
Az összes régi és új technika, háztartástan ill. életvitel tankönyv és tanári kézi könyv.
Gyermeksorozatok (pl. Mi micsoda? Teslhoff és Babilon Kiadó, Kolibri Könyvek, Móra F. Kiadó; Jó játék a papír, a rongy  ..... , Szemtanú sorozat Park Kiadó)
Szűcs Ervin: Beszélgessünk a technikáról, Műszaki Kiadó, Bp., 1979